



 **REPUBLIKA HRVATSKA**

 **MEĐIMURSKA ŽUPANIJA**

**OPĆINA SVETI JURAJ NA BREGU**

 **OPĆINSKO VIJEĆE**

KLASA:214-02/20-01/03

URBROJ:2109/16-03-20-1

Pleškovec, 21. prosinca 2020.

Na temelju članka 15. stavka 2. Zakona o zaštiti od požara (“Narodne novine”, broj 92/10.) i članka 28. Statuta Općine Sveti Juraj na Bregu (“Službeni glasnik Međimurske županije”, broj 11/20.), Općinsko vijeće Općine Sveti Juraj na Bregu na 22. sjednici, održanoj dana 21. prosinca 2020 godine, donosi

**ODLUKU**

**o Planu, Programu i načinu upoznavanja stanovništva**

**s opasnostima od požara**

**Članak 1.**

Ovom Odlukom se određuje donošenje i sadržaj Plana i Programa upoznavanja stanovništva s opasnostima od požara i hitnim postupcima koje treba poduzeti u vezi zaštite od požara i način na koji u konkretnoj situaciji upoznati stanovništvo s neposrednom opasnošću od požara.

**Članak 2.**

 Planom upoznavanja stanovništva se regulira način na koji treba biti obaviješteno stanovništvo o događajima koji prethode nastanku požara, metodama preventive kako ne bi nastao požar i radnjama koje treba poduzeti kad se dogodi požar.

 Planom upoznavanja stanovništva treba također odrediti da se stanovništvo educira i osposobljava za zaštitu od požara putem redovitog sustava odgoja i obrazovanja, zatim putem sustava i programa informativno promotivnog i obrazovnog djelovanja, te putem programa osposobljavanja koje provode humanitarne organizacije i udruge građana koje se bave određenim oblicima zaštite i spašavanja.

 Planom upoznavanja stanovništva treba odrediti da se osim redovitog školovanja u koje se uvodi nastavni program vezan uz zaštitu od požara, stanovništvo Općine Sveti Juraj na Bregu prije svega obavještava putem plakata i službenih glasila te web stranice Općine Sveti Juraj na Bregu o preventivnim aktivnostima vezanim uz zaštitu od požara, kao i o postupanju u slučaju nastanka požara.

 Planom upoznavanja također treba odrediti organizacije koje će tijekom proračunske godine i u kojem obliku održavati seminare, radionice i slično u vezi zaštite od požara.

**Članak 3.**

 Programom upoznavanja stanovništva sa zaštitom od požara treba predvidjeti na koji način se u nastavnom programu djeca i mladež upoznaju s zaštitom od požara, te način na koji se to može dopuniti (npr. izborna nastava).

 Programom zaštite od požara treba predvidjeti mjeru i količinu potrebne edukacije stanovništva, a temeljem Procjene ugroženosti i odrediti konkretne mjere koje će se poduzeti kako bi se ostvarila odgovarajuća zaštita od požara u vidu određivanja točno određenih edukacija, njihova vremena i sadržaja.

 Programom zaštite od požara se određuje koje informacije glede zaštite od požara će se proslijediti stanovništvu putem web stranice, a koje putem oglasnih ploča i plakata, te službenih glasila.

**Članak 4.**

Plan upoznavanja stanovništva s opasnostima od požara će Općinsko vijeće Općine Sveti Juraj na Bregu donijeti u roku od 3 mjeseca od dana stupanja na snagu ove Odluke.

**Članak 5.**

Program upoznavanja stanovništva sa zaštitom od požara donijet će se u roku od 2 mjeseca od dana stupanja na snagu Plana upoznavanja stanovništva s opasnostima od požara.

**Članak 6.**

 Stanovništvo Općine Sveti Juraj na Bregu će se upoznati s neposrednom opasnošću od požara vatrogasnim sirenama koje će u slučaju požara pustiti u pogon DVD Brezje, DVD Lopatinec, DVD Mali Mihaljevec, DVD Vučetinec ili DVD Zasadbreg na uobičajen način na koji se u Republici Hrvatskoj označava opasnost od požara, za cijelo područje Općine, u slučaju većeg požara.

 U slučaju lokalnog požara stanovništvo Općine Sveti Juraj na Bregu koje se nalazi u blizini lokaliteta požara obavijestit će se putem kurira kako bi mogli osigurati zaštitu nepokretnih osoba, djece i ostalih osoba koje se ne mogu same zaštiti ili kretati i zaštitu stvari potrebnih za osnovne životne potrebe stanovnika i ostalih materijalnih i kulturnih dobara, te kako bi mogli pomoći u gašenju nastalog požara.

 Priopćenja za stanovništvo u slučaju požara mogu se dati, u slučaju potrebe, putem lokalnih radiostanica i drugih elektroničkih medija, kao i putem razglasa.

**Članak 7.**

 Ova Odluka stupa na snagu osmog dana od dana objave u “Službenom glasniku Međimurske županije.”

 **PREDSJEDNIK**

Općinskog vijeća

 Anđelko Kovačić